દિલ્હીમાં મચેલા જબરદસ્ત રમખાણ બાદ કોંગ્રેસ ઉપાધ્યક્ષ રાહુલ ગાંધી પૂર્વ સૈનિક રામ કિશન ગ્રેવાલના પરિવારને મળવા ગુરુવારે હરિયાણાના ભિવાની તેમના ઘરે પહોંચ્યા હતા. હરિયાણાના પરિવહન મંત્રી કૃષ્ણલાલ પવારે રામકિશનના પરિવારને 10 લાખ રુપિયાની આર્થિક મદદ અને પરિવારના એક સભ્યને સરકારી નોકરી આપવાની ઘોષણા કરી છે. ઉલ્લેખનીય છે કે વન રેંક વન પેંશન મુદ્દે આત્મહત્યા કરનાર પૂર્વ સૈનિક રામકિશનના પરિવરને મળવા રાહુલ ગાંધી અને અરવિદ કેજરીવાલ હોસ્પિટલ ગયા ત્યારે તેમની ધરપકડ કરવામાં આવી હતી અને બાદમાં છોડી મૂકવામાં આવ્યા હતા.